Държавен вестник, бр. 84, 2012 г., стр. 41

БРОЙ  84	
Д Ъ Р Ж А В Е Н  В Е С Т Н И К 	
СТР.  41  
„Страна, искаща помощ“: Страната, чиито 
компетентни органи, посочени в чл. 3, ал. 2, 
са отправили писмено искане за помощ до 
другата Страна.
„Страна, оказваща помощ“: Страната, 
чиито компетентни органи, посочени в чл. 3, 
ал. 2, оказват помощ на Страната, отправила 
искането.
„Спасителен екип“: специално обучено 
невоенно формирование от специалисти от 
Страната, оказваща помощ, с подходящо 
оборудване, спасителни кучета и средства за 
подпомагане.
„Оборудване“: материали, технически и 
транспортни средства, лекарства и меди­
цинска техника и индивидуални комплекти 
за членовете на спасителния екип и/или на 
експертите.
„Средства за подпомагане“: материални 
ресурси, доставени за безплатно и безмитно 
разпространение сред засегнатото население 
в Страната, искаща помощ.
„Експерт“: специалист в областта на защи­
тата при бедствия с подходящо оборудване и 
средства за подпомагане, изпратен да помага 
на Страната, искаща помощ.
„Помощ при бедствие“: всяко действие, 
предприето по време на бедствие или след него 
за спасяване на живот, опазване на имущество 
или доставка на средства за подпомагане и 
насочено към овладяване на непосредствените 
последици от бедствието. 
„Компетентен орган“: органът, определен 
от всяка от Страните за управление и коор­
динация на дейностите по това Споразумение.
„Контактна точка“: точка за контакт или 
орган, отговорен за изпълнението на това 
Споразумение.
„Транзитна държава“: държавата, през 
чиято територия се транспортират спасител­
ните екипи, оборудването и средствата за 
подпомагане, за да се предостави помощ на 
трета страна.
Член 3 
Компетентни органи и точки за контакт
	
(1)	 За целите на това Споразумение Стра­
ните си сътрудничат пряко в рамките на 
компетентността си по националните 
си законодателства.
	
(2)	 Компетентните органи по това Спора­
зумение са следните: 
	
–	 за правителството на Република 
България: Министерството на вът­
решните работи;
	
–	 за правителството на Република 
Молдова: Министерството на вът­
решните работи.
	
(3)	 В изпълнение на това Споразумение 
компетентните органи на Страните, 
посочени в ал. 2 на този член, са 
упълномощени да влизат в незабавен 
директен контакт.
	
(4)	 Страните по това Споразумение оп­
ределят една или няколко точки за 
контакт с цел уведомяване и обмен 
на информация в случай на бедствие. 
Компетентните органи осигуряват 
непрекъснатото функциониране на 
точките за контакт:
	
–	 за правителството на Република 
България: МВР, Главна дирекция 
„Пожарна безопасност и защита на 
населението“;
	
–	 за правителството на Република 
Молдова: МВР, Служба за граждан­
ска защита и извънредни ситуации.
	
(5)	 Страните незабавно се уведомяват 
писмено по дипломатически път за 
всички промени в компетентните ор­
гани и точките за контакт.
Член 4
Форми на сътрудничество
	
(1)	 В рамките на това Споразумение и в 
съответствие с националните си зако­
нодателства Страните си сътрудничат 
на основата на равнопоставеност, ре­
ципрочност и взаимна изгода чрез:
	
а)	 оказване на доброволна помощ и 
предоставяне на информация при 
поискване в случай на бедствие или 
заплаха от настъпването му;
	
б)	 обмен на информация, техническа 
и правна документация, методоло­
гична и друга литература, видео- и 
снимков материал, свързани с пре­
венцията, готовността и реагира­
нето при бедствия;
	
в)	 снабдяване на спасителните екипи 
с оборудване; 
	
г)	 организиране и провеждане на 
съвместни експертни срещи, кон­
ференции, семинари, съвещания и 
учения;
	
д)	 обмен на опит и добри практики;
	
е)	 организиране на обмен и обучение 
на експерти, включително обмен на 
лектори и инструктори от съответ­
ните учебни центрове и институции 
по искане на всяка от Страните;
	
ж)	съвместно планиране, разработване 
и прилагане на проекти и научни 
разработки в областта на превен­
цията, готовността и реагирането 
при бедствия.
	
(2)	 Компетентните органи на Страните по 
чл. 3, ал. 2 могат да установят и други 
форми на сътрудничество, както и да 
сформират работни групи в съответ­
ствие с националното законодателство 
на Страните.
	
(3)	 Страните взаимно си предоставят 
помощ при бедствие съгласно възмож­
ностите си.